ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
വിദേശത്തു് നിന്നുള്ള കോവിഡ്-19 ദുരിതാശ്വാസ സഹായങ്ങൾ
11,000 ത്തിലധികം ഓക്സിജൻ കോൺസെൻട്രേറ്ററുത്തിലേറെ വെന്റിലേറ്ററുകൾ ; .5 5 ലക്ഷം റെംഡെസിവിർ ഇതുവരെ കൈമാറി
വിവിധ രാജ്യങ്ങളിൽ നിന്നും സംഘടനകളിൽ നിന്നുമായി, 2021 ഏപ്രിൽ 27 മുതൽ ഇന്ത്യാ ഗവൺമെന്റ് അന്താരാഷ്ട്ര സംഭാവനകളും, കോവിഡ്-19 ദുരിതാശ്വാസ മെഡിക്കൽ സാമഗ്രികളും, ഉപകരണങ്ങളുടെ സഹായവും സ്വീകരിക്കുന്നു. ഇത്തരത്തിൽ ലഭിച്ചുകൊണ്ടിരിക്കുന്ന ആഗോള സഹായങ്ങൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി വേഗത്തിൽ എത്തിക്കുന്നതിന് കേന്ദ്ര ഗവൺമെന്റിന്റെ വിവിധ മന്ത്രാലയങ്ങൾ/വകുപ്പുകൾ സുഗമമായി സഹകരിച്ചു വരികയാണ്.
2021 ഏപ്രിൽ 27 മുതൽ 2021 മെയ് 16 വരെ, 11321 ഓക്സിജൻ കോൺസെൻട്രേറ്ററുകൾ ; 15,801 ഓക്സിജൻ സിലിണ്ടറുകൾ ; 19 ഓക്സിജൻ ഉത്പ്പാദന പ്ലാന്റുകൾ , 7,470 വെന്റിലേറ്ററുകൾ , 5.5 ലക്ഷം റെംഡെസിവിർ , വയിലുകൾ എന്നിവ റോഡ്, ആകാശ മാർഗം കൈമാറി/വിതരണം ചെയ്തു.
Major consignments received on 15/16th May 2021 from Australia, Romania, USA, Kazakhstan, UK, EU , Qatar, Kuwait, ICBF , British Oxygen Co. , Medical Aid  includes:
2021 മെയ് 15 /16 ന് ഓസ്ട്രേലിയ , റൊമാനിയ , അമേരിക്ക , കസാഖ്സ്ഥാൻ , ബ്രിട്ടൺ , യൂറോപ്യൻ യൂണിയൻ ഖത്തർ , കുവൈറ്റ് , ബ്രിട്ടീഷ് ഓക്സിജൻ കമ്പനി  എന്നിവിടങ്ങളിൽ നിന്ന് ലഭിച്ച പ്രധാന ഇനങ്ങളിൽ താഴെ പറയുന്നവ ഉൾപ്പെടുന്നു:
ഓക്സിജൻ കോൺസെൻട്രേറ്റർ - 263
ഓക്സിജൻ സിലിണ്ടർ - 2,332
വെന്റിലേറ്ററുകൾ/ - 105
റെംഡെസിവിർ -30 ,753
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സ്ഥാപനങ്ങൾക്കും വിദേശ ദുരിതാശ്വാസ സാമഗ്രികൾ അനുവദിക്കുന്നതും വിതരണം ചെയ്യുന്നതും കേന്ദ്ര ആരോഗ്യ മന്ത്രാലയം സമഗ്രമായി നിരീക്ഷിച്ചു വരികയാണ്. ഈ പ്രവർത്തനങ്ങൾ ഏകോപിപ്പിക്കുന്നതിന് 2021 ഏപ്രിൽ 26 മുതൽ മന്ത്രാലയത്തിൽ ഒരു സമർപ്പിത ഏകോപന സെൽ പ്രവർത്തിക്കുന്നു. 2021 മെയ് 2 മുതൽ ഒരു പൊതു പ്രവർത്തന നടപടിക്രമം മന്ത്രാലയം രൂപപ്പെടുത്തി നടപ്പാക്കിയിട്ടുണ്ട്.
(Visitor Counter : 121
ഉപരാഷ്ട്രപതിയുടെ കാര്യാലയം
ഇന്ത്യയിൽ നിന്നും അഴിമതി തുടച്ചുനീക്കാൻ ഭരണകൂടവും പൊതുസമൂഹവും ജനങ്ങളും ഒത്തൊരുമിച്ച് പ്രവർത്തിക്കണമെന്ന് ഉപരാഷ്ട്രപതി
(ന്യൂഡൽഹി , ജൂലൈ 22, 2020
രാജ്യത്തിന്റെ വളർച്ചയ്ക്കും വികസനത്തിനും തടസ്സം സൃഷ്ടിക്കുന്ന പ്രധാന വ്യാധികളിൽ ഒന്നാണ് അഴിമതിയെന്നും, അതുയർത്തുന്ന വെല്ലുവിളികളെ തുടച്ചുനീക്കാൻ ഭരണകൂടവും പൊതുസമൂഹവും ജനങ്ങളും ഒത്തൊരുമിച്ച് പ്രവർത്തിക്കണമെന്നും ഉപരാഷ്ട്രപതി ശ്രീ എം .വെങ്കയ്യ നായിഡു.
ന്യൂ ഡൽഹിയിലെ കംട്രോളർ ആൻഡ് ഓഡിറ്റർ ജനറൽ കാര്യാലയത്തിന് സമീപം ബാബാസാഹിബ് ഡോ.ബി ആർ അംബേദ്കറുടെ പ്രതിമ അനാച്ഛാദനം ചെയ്ത് സംസാരിക്കുകയായിരുന്നു അദ്ദേഹം.
ദീർഘവീക്ഷണമുള്ള ഭരണകർത്താവ്, തത്വചിന്തകൻ, ബുദ്ധിജീവി, ന്യായാധിപൻ, എഴുത്തുകാരൻ, സാമ്പത്തിക വിദഗ്ധൻ, സാമൂഹികപരിഷ്കർത്താവ്, മനുഷ്യസ്നേഹി തുടങ്ങി നിരവധി മേഖലകളിൽ മികവ് തെളിയിച്ച ബഹുമുഖ പ്രതിഭയായിരുന്നു ഡോ. അംബേദ്കർ എന്ന് ഉപരാഷ്ട്രപതി അഭിപ്രായപ്പെട്ടു.
ലോകത്തിലെ ഏറ്റവും കെട്ടുറപ്പുള്ള ഭരണഘടനയിൽ ഒന്ന് നമുക്ക് സ്വന്തമാണെന്ന് അഭിപ്രായപ്പെട്ട ഉപരാഷ്ട്രപതി ഭരണഘടന നിർമ്മാണത്തിൽ ഡോ. അംബേദ്കർ നൽകിയ അമൂല്യ സംഭാവനയെ പ്രകീർത്തിച്ചു,
രാജ്യം കണ്ട മഹാത്മാക്കളിൽ ഒരാളായ ഡോ. അംബേദ്കറുടെ ആദർശങ്ങൾ അനുദിനം നമ്മെ ഓർമ്മപ്പെടുത്താനും, നമുക്കെല്ലാവർക്കും മാർഗ്ഗദീപം ആയ അദ്ദേഹത്തിന്റെ ആശയങ്ങളും പഠനങ്ങളും ഈ തലമുറയും വരും തലമുറയും ഓർമ്മിക്കുന്നുണ്ട് എന്ന് ഉറപ്പാക്കുന്നതിനും വേണ്ടിയാണ്
ഈ പ്രതിമ സ്ഥാപിക്കുന്നതെന്നും ഉപരാഷ്ട്രപതി ചൂണ്ടിക്കാട്ടി
രാജ്യത്തെ ശക്തവും വിശ്വാസ യോഗ്യവുമായ സ്ഥാപനങ്ങളിൽ ഒന്നായി തുടരുന്ന CAG യെ പ്രകീർത്തിച്ച ശ്രീ നായിഡു, CAG പോലൊരു സ്ഥാപനത്തിന്റെ സ്വാതന്ത്ര്യവും അധികാരവും ഉറപ്പാക്കുന്നതിന് ഡോക്ടർ അംബേദ്കറെ പോലെയുള്ള ഭരണഘടനാ ശിൽപ്പികൾ സ്വീകരിച്ച തീരുമാനങ്ങളെ പ്രകീർത്തിച്ചു
ഭരണസംവിധാനം, നിയമനിർമാണം ,ഭരണനിർവഹണ സംവിധാനം, ഗവൺമെന്റ് നടപടികളുടെ മികവും സുതാര്യതയും ഉറപ്പാക്കൽ തുടങ്ങിയ നിരവധി മാറ്റങ്ങളിലേക്ക് വഴി തുറന്ന നിരവധി CAG റിപ്പോർട്ടുകളെ ഉപരാഷ്ട്രപതി അഭിനന്ദിച്ചു
അന്താരാഷ്ട്ര സംഘടനയായ സുപ്രീം ഓഡിറ്റ് ഇൻസ്റ്റിറ്റ്യൂഷന്റെ  അംഗീകാരം ലഭിച്ച CAG യെ അഭിനന്ദിച്ച ഉപരാഷ്ട്രപതി, 2022 ഓടു കൂടി കടലാസ് രഹിത പ്രവർത്തനങ്ങളിലേക്ക് പൂർണമായി മാറണമെന്ന സ്ഥാപനത്തിന്റെ തീരുമാനം മാതൃകാപരം ആണെന്നും വിലയിരുത്തി
പ്രധാനമന്ത്രിയുടെ ഓഫീസ്
ഗ്രാമീണ ഇന്ത്യയിലെ ഉപജീവന അവസരങ്ങള് വര്ദ്ധിപ്പിക്കുന്നതിനായി പ്രധാനമന്ത്രി മോദി ജൂണ് 20 ന് ഗരീബ് കല്യാണ് റോസ്ഗർ അഭിയാന് ഉദ്ഘാടനം ചെയ്യും
(ന്യൂഡല്ഹി, ജൂണ് 18,2020:
ഗ്രാമീണ ജനതയ്ക്കും തിരിച്ചെത്തിയ കുടിയേറ്റ തൊഴിലാളികൾക്കും ഉപജീവനത്തിനുള്ള അവസരങ്ങൾ ഒരുക്കുന്നതിനും അവരെ ശാക്തീകരിക്കുന്നതിനുമായി ഗരീബ് കല്യാൺ റോസ്ഗാർ യോജന എന്ന പേരിൽ ബൃഹത്തായ ഒരു പൊതുമരാമത്ത് തൊഴിൽ പദ്ധതിക്ക് തുടക്കമിടാൻ കേന്ദ്ര ഗവൺമെന്റ് തീരുമാനിച്ചു.
2020 ജൂണ് 20 ന് രാവിലെ 11 ന് ബീഹാര് മുഖ്യമന്ത്രിയുടെയും ഉപമുഖ്യമന്ത്രിയുടെയും സാന്നിധ്യത്തില് വീഡിയോ കോണ്ഫറന്സിലൂടെ പ്രധാനമന്ത്രി മോദി ഉദ്ഘാടനം നിര്വഹിക്കും. ബീഹാറിലെ ഖഗാരിയ ജില്ലയിലെ ബെലാദുര് ബ്ലോക്കിൽ തെലിഹാർ ഗ്രാമത്തിൽ നിന്നാണ് അഭിയാന് സമാരംഭിക്കുക. മറ്റ് അഞ്ച് സംസ്ഥാനങ്ങളിലെ മുഖ്യമന്ത്രിമാരും ബന്ധപ്പെട്ട മന്ത്രാലയങ്ങളിലെ കേന്ദ്രമന്ത്രിമാരും വെര്ച്വല് ഉദ്ഘാടനത്തില് പങ്കെടുക്കും. ആറ് സംസ്ഥാനങ്ങളിലെ 116 ജില്ലകളിലുള്ള ഗ്രാമങ്ങള് കോമണ് സര്വീസ് സെന്ററുകളിലൂടെയും കൃഷി വിജ്ഞാന കേന്ദ്രങ്ങളിലൂടെയും ഈ പരിപാടിയില് ചേരും. കൊവിഡ് -19 പകര്ച്ചവ്യാധിയുടെ പശ്ചാത്തലത്തില് സാമൂഹിക അകലം പാലിക്കല് മാനദണ്ഡങ്ങള് അനുസരിച്ചായിരിക്കും ചടങ്ങ്.
125 ദിവസത്തെ ഈ പ്രചാരണം മിഷന് മോഡിലാണു നടത്തുക. കുടിയേറ്റ തൊഴിലാളികള്ക്ക് ഒരു വശത്ത് തൊഴില് നല്കുന്നതിനും മറുവശത്ത് രാജ്യത്തെ ഗ്രാമപ്രദേശങ്ങളില് അടിസ്ഥാന സൗകര്യങ്ങള് സൃഷ്ടിക്കുന്നതിനുമായി 25 വ്യത്യസ്ത ജോലികള് ഉള്ക്കൊള്ളുന്ന പദ്ധതിയുടെ ചെലവ് 50,000 കോടി രൂപയാണ്.
ബീഹാര്, ഉത്തര്പ്രദേശ്, മധ്യപ്രദേശ്, രാജസ്ഥാന്,ഝാര്ഖണ്ഡ്, ഒഡീഷ എന്നിവിടങ്ങളിലെ 27 ആസ്പിരേഷനൽ ജില്ലകള് ഉള്പ്പെടെ 25,000 ത്തിലധികം കുടിയേറ്റ തൊഴിലാളികളുള്ള 116 ജില്ലകളിലാണ് പദ്ധതി നടപ്പാക്കുന്നത്. ഇത്തരം കുടിയേറ്റ തൊഴിലാളികളില് മൂന്നില് രണ്ടും ഈ ജില്ലകളിലാണുള്ളത്.
പരിസ്ഥിതി, വനം മന്ത്രാലയം
കണ്ടൽക്കാടുകളുടെ സംരക്ഷണം
'കണ്ടൽക്കാടുകളുടേയും പവിഴപ്പുറ്റുകളുടേയും സംരക്ഷണവും പരിപാലനവും' ഭാഗമാകുന്ന ദേശീയ തീരദേശ ദൗത്യം പരിപാടിയുടെ കീഴിൽ, കണ്ടൽക്കാടുകളുടെ സംരക്ഷണത്തിനും പരിപാലനത്തിനുമുള്ള വാർഷിക പരിപാലന കർമ പദ്ധതി , എല്ലാ തീരദേശ സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും രൂപീകരിച്ച് നടപ്പിലാക്കുന്നു.
1986-ലെ പരിസ്ഥിതി  നിയമം അനുസരിച്ച് തീരദേശ നിയന്ത്രണ മേഖല  വിജ്ഞാപനം ; വന്യജീവി  നിയമം, 1972; ഇന്ത്യൻ വന നിയമം, 1927; ജൈവ വൈവിധ്യ നിയമം, 2002 എന്നിവയിലൂടെ നിയന്ത്രണ നടപടികൾ നടപ്പിലാക്കുന്നു. ഈ നിയമങ്ങൾക്ക് കീഴിലുള്ള ചട്ടങ്ങൾ കാലാകാലങ്ങളിൽ ഭേദഗതി ചെയ്യുന്നുണ്ട്.
വേൾഡ് വൈഡ് ഫണ്ട് ഫോർ നേച്ചർ,  ഇന്ത്യ, നൽകിയ വിവരമനുസരിച്ച്, കേരളം ഉൾപ്പെടെ ഒമ്പത് സംസ്ഥാനങ്ങളിലെ പൗരന്മാരെ ഉൾപ്പെടുത്തി കൊണ്ട് 'മാജിക്കൽ മാൻഗ്രോവ്' പ്രചാരണ പരിപാടിയിലൂടെ കണ്ടൽക്കാടുകളുടെ സംരക്ഷണത്തിനായി ഡബ്ലിയു ഡബ്ലിയു എഫ്-ഇന്ത്യ, പ്രവർത്തിക്കുന്നു. ഏകദേശം 180 സന്നദ്ധപ്രവർത്തകർ കണ്ടൽക്കാടുകളുടെ സംരക്ഷണത്തെക്കുറിച്ച് മനസിലാക്കുന്നതിനും കൂടുതൽ പേരെ ബോധവത്കരിക്കുന്നതിനും പ്രചോദിപ്പിക്കുന്നതിനുമായി സമയം കണ്ടെത്തിയിട്ടുണ്ട്. സന്നദ്ധപ്രവർത്തകർക്ക് ഇത് സംബന്ധിച്ചു അവതരണങ്ങൾ നടത്തുന്നതിനുള്ള സംവിധാനങ്ങളും, വീഡിയോകൾ, കഥാ പുസ്തകങ്ങൾ എന്നിവയും പ്രത്യേക ആപ്പും സജ്ജീകരിച്ചിരിക്കുന്നു. കൂടാതെ, 'മാജിക്കൽ മാൻഗ്രോവ്' പ്രചാരണ പരിപാടിയിൽ 220 വെബിനാറുകളിലൂടെ ഇന്ത്യയുടെ തീരദേശ സംസ്ഥാനങ്ങളിലെ 15,600 ഓളം പൗരന്മാർക്ക് ബോധവൽക്കരണം നടത്തി.
സർവേ, അതിർത്തി നിർണയിക്കൽ, അനുബന്ധ ഉപജീവനമാർഗം, സംരക്ഷണ നടപടികൾ, വിദ്യാഭ്യാസ-ബോധവൽക്കരണ പ്രവർത്തനങ്ങൾ എന്നിവയുൾപ്പെടെയുള്ള കർമ്മ പദ്ധതികൾ നടപ്പിലാക്കുന്നതിന് തീരദേശ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും കേന്ദ്ര ഗവണ്മെന്റ് സഹായം നൽകുന്നു.
ഇന്ത്യാ സ്റ്റേറ്റ് ഓഫ് ഫോറസ്റ്റ് റിപ്പോർട്ട്  2021 അനുസരിച്ച്, രാജ്യത്തെ കണ്ടൽക്കാടുകളുടെ വിസ്തൃതി 2019-നേക്കാൾ 2021-ൽ,17 ചതുരശ്ര കിലോമീറ്റർ വർധിച്ചു.
ഇന്ന് രാജ്യ സഭയിൽ കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രാലയ സഹമന്ത്രി ശ്രീ അശ്വിനി കുമാർ ചൗബെയാണ് ഈ വിവരം അറിയിച്ചത്.
പ്രധാനമന്ത്രിയുടെ ഓഫീസ്
ഗോപാലകൃഷ്ണ ഗോഖലെയുടെ ജന്മവാർഷികത്തിൽ പ്രധാനമന്ത്രിയുടെ ശ്രദ്ധാഞ്ജലി
മഹാനായ ഗോപാലകൃഷ്ണ ഗോഖലെയുടെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"മഹാനായ ഗോപാല കൃഷ്ണ ഗോഖലെയ്ക്ക് അദ്ദേഹത്തിന്റെ ജന്മദിനത്തിൽ ആദരാഞ്ജലികൾ. നമ്മുടെ സ്വാതന്ത്ര്യ സമരത്തിൽ അദ്ദേഹം നൽകിയ സംഭാവനകൾ അവിസ്മരണീയമാണ്. ജനാധിപത്യ തത്വങ്ങളോടും സാമൂഹിക ശാക്തീകരണത്തോടുമുള്ള അദ്ദേഹത്തിന്റെ അചഞ്ചലമായ പ്രതിബദ്ധത നമ്മെ പ്രചോദിപ്പിക്കുന്നു."
--ND--
(Tributes to the great Gopal Krishna Gokhale on his birth anniversary. His contribution to our freedom struggle is unforgettable. His unwavering commitment to democratic principles and social empowerment keeps motivating us.
— Narendra Modi  May 9, 2022
പ്രധാനമന്ത്രിയുടെ ഓഫീസ്
ആയുർവേദ പരിശീലകൻ ഡോ. ബാലാജി തംബെയുടെ നിര്യാണത്തിൽ പ്രധാനമന്ത്രി അനുശോചിച്ചു
ആയുർവേദ പരിശീലകനും യോഗയുടെ വക്താവുമായ ഡോ. ബാലാജി തംബെയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു, "ഡോ. ബാലാജി താംബെ ആയുർവേദത്തെ ആഗോളതലത്തിൽ ജനപ്രിയമാക്കാൻ നടത്തിയ നിരവധി ശ്രമങ്ങൾക്ക് ഓർമിക്കപ്പെടും, പ്രത്യേകിച്ച് യുവാക്കൾക്കിടയിൽ. അദ്ദേഹത്തിന്റെ അനുകമ്പയുള്ള സ്വഭാവം അദ്ദേഹത്തെ ആരാധ്യനാക്കി. അദ്ദേഹത്തിന്റെ വിയോഗത്തിൽ അനുശോചിക്കുന്നു. . കുടുംബത്തിനും , ആരാധകർക്കും അനുശോചനം ഓം ശാന്തി ".
(
ആരോഗ്യ, കുടുംബക്ഷേമ മന്ത്രാലയം
ലോകത്തെ ഏറ്റവും വലിയ പ്രതിരോധ കുത്തിവയ്പ്പ്
ലോകത്തെ ഏറ്റവും വലിയ കോവിഡ്പ്രതിരോധ കുത്തിവയ്പ്പിനു തുടക്കമായത്, ഇന്ത്യയെ സംബന്ധിച്ചിടത്തോളം ചരിത്ര നിമിഷമാണ്.
ഇന്ത്യയിൽ കോവിഡ് ബാധിച്ച് നിലവിൽ ചികിത്സയിലുള്ളവരുടെ എണ്ണം ആകെ രോഗബാധിതരുടെ എണ്ണത്തിന്റെ 2% ആയി കുറഞ്ഞു.
ലോകത്തെ ഏറ്റവും വലിയ കോവിഡ്പ്രതിരോധ കുത്തിവയ്പ്പിനു ഇന്ന് തുടക്കമായതോടെ രാജ്യത്തിന്റെ കോവിഡ് -19 പ്രതിരോധത്തിൽ ഒരു സുപ്രധാന ദിനമായി ഇത് അടയാളപ്പെടുത്തപ്പെടുകയാണ്.
ബഹു. പ്രധാനമന്ത്രി രാവിലെ 10.30 ന് വീഡിയോ കോൺഫറൻസിംഗിലൂടെ രാജ്യവ്യാപകമായ പ്രതിരോധ കുത്തിവയ്പ്പിനു തുടക്കം കുറിച്ചു.
ഇന്നത്തെ കണക്കനുസരിച്ച് ഇന്ത്യയിൽ കോവിഡ് ബാധിച്ച് ചികിത്സയിലുള്ളവരുടെ എണ്ണം  ആകെ രോഗബാധിതരുടെ എണ്ണത്തിന്റെ വെറും 2% മാത്രമാണ്.
2020 ജൂൺ 29 ന് 2,10,120 പേരാണ് ചികിത്സയിലുണ്ടായിരുന്നത്.
രോഗമുക്തി നിരക്ക് 96 ശതമാനം കടന്ന് 96.55 ശതമാനത്തിലെത്തിയിട്ടുണ്ട്.
നിലവിൽ വീടുകളിലെ ഐസലേഷനിലോ ആശുപത്രികളിലോ ഉള്ള കോവിഡ് ബാധിതർ 2,11,033 ആണ്. ആകെ രോഗമുക്തരുടെ എണ്ണം ഒരു കോടിക്ക് മുകളിലാണ് .
രോഗമുക്തി നിരക്കിൽ ക്രമാനുഗതവും സ്ഥിരവുമായ ആയ ഉയർച്ചയാണ് കാണിയ്ക്കുന്നത്. രോഗമുക്തി നേടിയവരുടെ എണ്ണവും ചികിത്സയിലുള്ളവരുടെ എണ്ണവും തമ്മിലുള്ള അന്തരം ഇന്നത്തെ കണക്കനുസരിച്ച് 99,68,682 ആയി ഉയർന്നു.
രാജ്യത്ത് കോവിഡ് ബാധിതരുടെ എണ്ണം കുറയുന്ന പ്രവണത തുടരുമ്പോൾ, 25 സംസ്ഥാന-കേന്ദ്രഭരണ പ്രദേശങ്ങളിൽ 5,000 ൽ താഴെ സജീവ കേസുകൾ മാത്രമാണ് റിപ്പോർട്ട് ചെയ്യപ്പെടുന്നത്. ഈ സംസ്ഥാന-കേന്ദ്രഭരണ പ്രദേശങ്ങളിലെ ആകെ കേസുകളുടെ 15% മാത്രമാണ് സജീവ കേസുകൾ
വിവിധ സംസ്ഥാന-കേന്ദ്രഭരണ പ്രദേശങ്ങളിലെ സജീവ കേസുകളുടെ വിവരങ്ങൾ ഇപ്രകാരമാണ്
രോഗമുക്തി നേടിയ കേസുകളിൽ 81.94% 10 സംസ്ഥാന-കേന്ദ്രഭരണ പ്രദേശങ്ങളിൽ കേന്ദ്രീകരിച്ചിരിക്കുന്നതായി നിരീക്ഷിക്കപ്പെടുന്നു.
ഏകദിന രോഗമുക്തിയിൽ 4,603 കേസുകളുമായി കേരളം മുന്നിലാണ്. കഴിഞ്ഞ 24 മണിക്കൂറിനുള്ളിൽ മഹാരാഷ്ട്രയിൽ 3,500 പേരും ഛത്തീസ് ഗഡിൽ 1009 പേരും രോഗമുക്തി നേടി.
പുതിയ കേസുകളിൽ 80.81%, 8 സംസ്ഥാന-കേന്ദ്രഭരണ പ്രദേശങ്ങളിൽ നിന്നുമാണ്.
5,624 കേസുകൾ റിപ്പോർട്ട് ചെയ്യപ്പെട്ട കേരളം പ്രതിദിന കേസുകളിൽ ഒന്നാമതാണ്. മഹാരാഷ്ട്രയിൽ 3,145 ഉം പശ്ചിമ ബംഗാളിൽ 708 ഉം കേസുകൾ റിപ്പോർട്ട് ചെയ്തു.
കഴിഞ്ഞ 24 മണിക്കൂറിനുള്ളിൽ 191 മരണങ്ങളാണ് റിപ്പോർട്ട് ചെയ്യപ്പെട്ടത്.
പുതിയ മരണങ്ങളിൽ 66.19% ആറ് സംസ്ഥാന-കേന്ദ്രഭരണ പ്രദേശങ്ങളിലാണ്.
45 മരണങ്ങളുമായി മഹാരാഷ്ട്ര ഒന്നാമതും കേരളവും പശ്ചിമ ബംഗാളും യഥാക്രമം 23 ഉം 16 ഉം മരണങ്ങളുമായി രണ്ടും മൂന്നും സ്ഥാനത്തുമാണ്.
ധനകാര്യ മന്ത്രാലയം
അഗ്നിവീരന്മാരെ പിന്തുണയ്ക്കുന്നതിനുള്ള വഴികൾ തേടുന്നതിനായി പൊതുമേഖലാ ബാങ്കുകൾ, ഇൻഷുറൻസ് കമ്പനികൾ, ധനകാര്യ സ്ഥാപനങ്ങൾ എന്നിവയുമായി DFS യോഗം ചേർന്നു
 പൊതുമേഖലാ ബാങ്കുകളുടെയും  പൊതുമേഖലാ ഇൻഷുറൻസ് കമ്പനികളുടെയും  ധനകാര്യ സ്ഥാപനങ്ങളുടെയും  മേധാവിമാരുമായി ഇന്ന് കൂടിക്കാഴ്ച നടത്തി. അഗ്നിപഥ് പദ്ധതിയുടെ സുപ്രധാന വശങ്ങളെക്കുറിച്ച് സൈനിക കാര്യ വകുപ്പ് ജോയിന്റ് സെക്രട്ടറി യോഗത്തിൽ വിശദീകരിച്ചു.
'അഗ്നിവീരന്മാരുടെ' വിദ്യാഭ്യാസ യോഗ്യതകളും വൈദഗ്ധ്യവും അടിസ്ഥാനമാക്കി അനുയോജ്യമായ ആനുകൂല്യങ്ങൾ / ഇളവുകൾ മുതലായവയിലൂടെ ലഭ്യമാക്കാവുന്ന തൊഴിലവസരങ്ങൾ സംബന്ധിച്ച് വിശദമായ പരിശോധന PSB-കളും PSIC-കളും FI-കളും നടത്തുമെന്ന് യോഗത്തിൽ തീരുമാനിച്ചു.
നൈപുണ്യ നവീകരണം, വിദ്യാഭ്യാസം, ബിസിനസ് സംരംഭങ്ങൾ സ്ഥാപിക്കൽ, സ്വയംതൊഴിൽ എന്നിവയ്ക്ക് അനുഗുണമായ വായ്പാ സൗകര്യങ്ങൾ ഒരുക്കി 'അഗ്നിവീരന്മാരെ' പിന്തുണയ്ക്കുന്നതിനുള്ള സാധ്യതകൾ ആരായാനും ബാങ്കുകൾ തീരുമാനിച്ചു. മുദ്ര, സ്റ്റാൻഡ് അപ്പ് ഇന്ത്യ തുടങ്ങിയ നിലവിലുള്ള ഗവണ്മെന്റ് പദ്ധതികൾ മുഖേന 'അഗ്നിവീരന്മാർ'ക്ക് അത്തരം പിന്തുണ നൽകുന്നതിനുള്ള സാദ്ധ്യതകൾ തേടും.
RRTN
ആരോഗ്യ, കുടുംബക്ഷേമ മന്ത്രാലയം
ബ്രിട്ടണിൽ കണ്ടെത്തിയ ജനിതക വ്യതിയാനം വന്ന കൊറോണ വൈറസിനെ സംബന്ധിച്ച പുതിയ വിവരങ്ങൾ ; രാജ്യത്ത് ജനിതക വ്യതിയാനം വന്ന കൊറോണ വൈറസ് ബാധ ഇതുവരെ സ്ഥിരീകരിച്ചത് 38 പേർക്ക്
(രാജ്യത്ത് സ്ഥിരീകരിച്ചതിൽ 38 കൊറോണ കേസുകൾ ബ്രിട്ടണിൽ കണ്ടെത്തിയ ജനിതക വ്യതിയാനം വന്ന കൊറോണ വൈറസ് മൂലമാണെന്ന് വ്യക്തമായി.
നിംഹാൻസ് ബെംഗളൂരു-10, സി.സി.എം.ബി.ഹൈദരാബാദ്-3 , എൻ.ഐ.വി. പൂനെ-5, ഐ.ജി.ഐ.ബി.ഡല്ഹി
-11, എൻ.സി.ഡി.സി.ന്യൂഡൽഹി- 8, എൻ.സി.ബി.ജി.കൊൽക്കത്ത-1
പോസിറ്റീവായ സാമ്പിളുകളിൽ വിശദമായ ജനിതകഘടനാ പരിശോധകൾ നടന്നു വരുന്നു..
ജനിതക വ്യതിയാനം വന്ന കൊറോണ സ്ഥിരീകരിച്ച എല്ലാവരേയും അതത് സംസ്ഥാന സർക്കാരുകൾ ഒരുക്കിയിട്ടുള്ള ആരോഗ്യ പരിരക്ഷാ സൗകര്യങ്ങളിൽ,ഐസലേഷനിലേക്ക് മാറ്റി.അവരുടെ പ്രാഥമിക സമ്പർക്കപ്പട്ടികയിലുള്ളവരെയും ക്വാറന്റൈനിലാക്കിയിട്ടുണ്ട്.രോഗബാധ സ്ഥിരീകരിച്ചവരുമായി സമ്പർക്കത്തിലേർപ്പെട്ട മറ്റുള്ളവർ,സഹയാത്രികർ,കുടുംബാംഗങ്ങൾ തുടങ്ങിയ മുഴുവൻ പേരെയും കണ്ടെത്താനുള്ള ശ്രമങ്ങൾ പുരോഗമിക്കുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീലങ്കന് പ്രസിഡന്റുമായും പ്രധാനമന്ത്രിയുമായും ടെലിഫോണില് സംസാരിച്ചു
ബഹുമാനപ്പെട്ട ശ്രീലങ്കന് പ്രസിഡന്റ് ഗോതബയ രാജപക്സെ, ബഹുമാനപ്പെട്ട ശ്രീലങ്കന് പ്രധാനമന്ത്രി മഹീന്ദ രാജപക്സെ എന്നിവര് പ്രധാനമന്ത്രി ശ്രീ നരേന്ദ്രമോദിയുടെ ജന്മദിനത്തില് ഊഷ്മളമായ ആശംസകള് നേര്ന്നു. ടെലിഫോണിലൂടെയായിരുന്നു നേതാക്കളുടെ ആശയവിനിമയം.
അയല്രാജ്യങ്ങള് തമ്മിലുള്ള ബന്ധം കൂടുതല് ശക്തിപ്പെടുത്താനുള്ള ഉല്ക്കടമായ ആഗ്രഹവും പ്രതിബദ്ധതയും ശ്രീലങ്കന് നേതാക്കള് പ്രകടിപ്പിച്ചു. കോവിഡ് മഹാമാരിക്കെതിരായ സംയുക്ത പോരാട്ടത്തിലടക്കമുള്ള ഉഭയകക്ഷി സഹകരണത്തിന് അവര് നന്ദി അറിയിച്ചു.
നേതാക്കളുടെ ഊഷ്മളമായ ആശംസകള്ക്ക് പ്രധാനമന്ത്രി നന്ദി അറിയിച്ചു. അയല്പക്കം ആദ്യം എന്ന ഇന്ത്യയുടെ നയത്തിന് അനുസൃതമായി ഇരു രാജ്യങ്ങളും തമ്മിലുള്ള സഹകരണം വിപുലപ്പെടുത്തുന്നതിന് കൂട്ടായി പ്രവര്ത്തിക്കാന് ആഗ്രഹിക്കുന്നുവെന്നും ശ്രീ മോദി അറിയിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: മാർച്ച് 30, 2022
(രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 183.82 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 14,704 പേർ; ചികിത്സയിലുള്ളത് ആകെ രോഗബാധിതരുടെ 0.03%.
കഴിഞ്ഞ 24 മണിക്കൂറിനിടെ 1,876 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,24,87,410 ആയി; രോഗമുക്തി നിരക്ക് 98.75%
കഴിഞ്ഞ 24 മണിക്കൂറിൽ 1,233 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.20%; പ്രതിവാര രോഗസ്ഥിരീകരണ നിരക്ക് 0.25%
ആകെ നടത്തിയത് 78.85 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 6,24,022 പരിശോധനകൾ
RRTN
പ്രധാനമന്ത്രിയുടെ ഓഫീസ്
കേരളപ്പിറവി ദിനത്തിൽ കേരളത്തിലെ ജനങ്ങൾക്ക് ആശംസകൾ നേർന്ന് പ്രധാനമന്ത്രി
സംസ്ഥാനപ്പിറവി ദിനത്തിൽ കേരളത്തിലെ ജനങ്ങൾക്ക് പ്രധാനമന്ത്രി ശ്രീ. നരേന്ദ്ര മോദി ആശംസകൾ നേർന്നു.
"ഇന്ത്യയുടെ വളർച്ചയ്ക്ക് എപ്പോഴും ശാശ്വതമായ സംഭാവനകൾ നൽകിയ, കേരളത്തിലെ ജനങ്ങൾക്ക് കേരളപ്പിറവി ദിനത്തിൽ ആശംസകൾ. കേരളത്തിന്റെ പ്രകൃതി ഭംഗി, ലോകത്തിൻ്റെ നാനാ ഭാഗങ്ങളിൽ നിന്നും ആളുകളെ ആകർഷിച്ചു കൊണ്ട്, കേരളത്തെ ഏറ്റവും പ്രശസ്തമായ വിനോദ കേന്ദ്രങ്ങളിലൊന്നാക്കുന്നു. കേരളത്തിന്റെ തുടർച്ചയായ പുരോഗതിക്കായി പ്രാർത്ഥിക്കുന്നു" , പ്രധാനമന്ത്രി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 171.35 കോടിയിലധികം വാക്സിന് ഡോസുകള്
ഉപയോഗിക്കാത്ത 12.14 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,71,35,61,420
ബാക്കിയുള്ളത്
12,14,64,136
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 171.35 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 12.14 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(Visitor Counter : 119
ഉപരാഷ്ട്രപതിയുടെ കാര്യാലയം
രാജ്യത്ത് സാമ്പത്തിക സാക്ഷരത വർധിപ്പിക്കാൻ ശ്രമിക്കണമെന്ന് ഉപരാഷ്ട്രപതി : ICAI ഭവന്റെ ശിലാസ്ഥാപനം എറണാകുളത്ത് അദ്ദേഹം നിർവഹിച്ചു
പൊതുജനങ്ങൾക്കിടയിൽ സാമ്പത്തിക സാക്ഷരത വർധിപ്പിക്കേണ്ടതിന്റെ ആവശ്യകത ഉപരാഷ്ട്രപതി ശ്രീ എം വെങ്കയ്യ നായിഡു ഇന്ന് ചൂണ്ടിക്കാട്ടി.
ഇതിന്റെ ഭാഗമായി പൊതുജന ക്ഷേമം മുൻനിർത്തി സാമ്പത്തികനിയമങ്ങളും ചട്ടങ്ങളും ലളിതമായ ഭാഷയിൽ വിശദമാക്കുന്നതിന് ചാർട്ടേഡ് അക്കൗണ്ടന്റ്മാർ അടക്കമുള്ള വിദഗ്ധർ മുന്നോട്ടുവരണമെന്ന് അദ്ദേഹം ആവശ്യപ്പെട്ടു
എറണാകുളത്ത് നടന്ന ICAI ഭവന്റെ ശിലാസ്ഥാപന ചടങ്ങിനെ അഭിസംബോധന ചെയ്യുകയായിരുന്നു ഉപരാഷ്ട്രപതി . ചരക്ക് സേവന നികുതി അടക്കമുള്ള പരിഷ്കാരങ്ങളിലൂടെ രാജ്യം വ്യവസായ സൗഹൃദം ആക്കുന്നതിനായി ഭരണകൂടം സ്വീകരിക്കുന്ന നടപടികളെ ഉപരാഷ്ട്രപതി അഭിനന്ദിച്ചു .ഇത്തരം നിയന്ത്രണ പരമായ പരിഷ്കാരങ്ങളുടെ, നയരൂപീകരണ ഘട്ടം മുതൽ താഴെക്കിടയിലെ നടപ്പാക്കൽ വരെയുള്ള പ്രവർത്തനങ്ങളിൽ മികച്ച പങ്കുവഹിക്കാൻ അദ്ദേഹം CA മേഖലയിലെ വിദഗ്ധ രോട് ആവശ്യപ്പെട്ടു
രാജ്യത്തെ ചട്ടങ്ങളും നിയമങ്ങളും പാലിക്കുന്നതിന് വ്യവസായ സമൂഹത്തിന് മാർഗനിർദേശം നൽകുക എന്ന വലിയ ഉത്തരവാദിത്വം ചാർട്ടേഡ് അക്കൗണ്ടന്റ് മാർക്ക് ഉണ്ടെന്ന് ഉപരാഷ്ട്രപതി ഓർമ്മിപ്പിച്ചു . മികച്ച കഴിവും ശേഷിയും സ്വഭാവവും ഉണ്ടെങ്കിൽ ഏതു മേഖലയിലും മികവ് കൈവരിക്കാൻ സാധിക്കും എന്ന് അഭിപ്രായപ്പെട്ട ഉപരാഷ്ട്രപതി ഇതിന് ഉദാഹരണമായി .തങ്ങളുടെ കഠിനാധ്വാനത്തിലൂടെ ലോകത്തിന്റെ വിവിധ കോണുകളിൽ മികച്ച മേൽവിലാസം സ്വന്തമാക്കിയ മലയാളി നഴ്സുമാരെ ചൂണ്ടിക്കാട്ടി
രാജ്യത്തിന്റെ സാമ്പത്തിക കുതിപ്പിൽ ചാർട്ടേഡ് അക്കൗണ്ടന്റ് മാർ വഹിക്കുന്ന നിസ്തുലമായ പങ്കിനെ പ്രകീർത്തിച്ച ഉപരാഷ്ട്രപതി രാഷ്ട്രനിർമ്മാണത്തിലെ അഭിമാനികളായ പങ്കാളികൾ എന്ന് അവരെ വിശേഷിപ്പിച്ചു .തീരുമാനങ്ങളെടുക്കുന്ന സമയങ്ങളിൽ മൂല്യബോധം, സാന്മാർഗിക തിരഞ്ഞെടുക്കൽ തുടങ്ങിയവ പാലിക്കാൻ ശ്രദ്ധിക്കണമെന്ന് അദ്ദേഹം അവരോട്അഭ്യർത്ഥിച്ചു . ലോകത്തിലെതന്നെ ഏറ്റവും വലിയ രണ്ടാമത്തെ അക്കൗണ്ടിംഗ് സ്ഥാപനം എന്ന നേട്ടം സ്വന്തമാക്കിയ ICAI യെ പ്രകീർത്തിച്ച ഉപരാഷ്ട്രപതി, ICAI യുടെ മൊത്തം അംഗങ്ങളിൽ 27.85 ശതമാനം സ്ത്രീകളും മൊത്തം വിദ്യാർത്ഥികളിൽ 42.30% പെൺകുട്ടികളും ആണ് എന്നതിൽ സന്തുഷ്ടി രേഖപ്പെടുത്തി
കഴിഞ്ഞ 54 വർഷത്തിലേറെയായി നിസ്തുലമായ സേവനം കാഴ്ച വയ്ക്കുന്ന ICAI എറണാകുളം ശാഖയെ അഭിനന്ദിച്ച ഉപരാഷ്ട്രപതി .മേഖലയിലെ വിദ്യാർത്ഥികളുടെ പാഠ്യ- ഔദ്യോഗിക ആവശ്യങ്ങൾക്ക് പരിഹാരം കാണാൻ പുതിയ കെട്ടിടം വഴി തുറക്കുമെന്ന് പ്രതീക്ഷ പങ്കുവെച്ചു . പുത്തൻ സാങ്കേതിക വിദ്യകളിൽ അടക്കം തങ്ങളുടെ മേഖലയിൽ കടന്നുവരുന്ന മാറ്റങ്ങൾ അറിയാനും അതനുസരിച്ച് സ്വയം നവീകരിക്കാനും ചാർട്ടേർഡ് അക്കൗണ്ടന്റ് മാരോട് ശ്രീ നായിഡു ആവശ്യപ്പെട്ടു
വിദേശകാര്യ- പാർലമെന്ററി കാര്യ മന്ത്രാലയങ്ങളുടെ ചുമതലയുള്ള കേന്ദ്ര സഹമന്ത്രി ശ്രീ വി മുരളീധരൻ,കേരള വ്യവസായ മന്ത്രി ശ്രീ പി രാജീവ്എംപിമാരായ ശ്രീ തോമസ് ചാഴികാടൻ, ശ്രീ ഹൈബി ഈഡൻ കൊച്ചി മുൻസിപ്പൽ കോർപ്പറേഷൻ മേയർ ശ്രീ എം അനിൽകുമാർ ICAI പ്രസിഡന്റ് നിഹാർ എൻ ജംബുസാരിയ മറ്റ് ICAI അംഗങ്ങൾ,
വിദ്യാർത്ഥികൾ തുടങ്ങിയവർ ചടങ്ങിൽ സന്നിഹിതരായിരുന്നു
(Visitor Counter : 141
PIB Headquarters
സൈനിക സ്കൂള് പ്രവേശന പരീക്ഷ ജനുവരി 7-ന് അഡ്മിഷന് ടിക്കറ്റ് വെബ്സൈറ്റില് ലഭ്യമാണ്
സൈനിക് സ്കൂള് പ്രവേശന പരീക്ഷ 2018 ജനുവരി 07-ന്  കോഴിക്കോട്, പാലക്കാട്, എറണാകുളം, കോട്ടയം, കഴക്കൂട്ടം സൈനിക സ്കൂള് എന്നീ കേന്ദ്രങ്ങളില് നടക്കും.
പ്രവേശന പരീക്ഷയുടെ അഡ്മിഷന് ടിക്കറ്റ് www.sainikschooladmission.in എന്ന വെബ്സൈറ്റില് ലഭ്യമാണ്. പരീക്ഷാര്ത്ഥികള് അവരുടെ യൂസര് ഐഡിയും പാസ്വേര്ഡും ഉപയോഗിച്ച് അഡ്മിഷന് ടിക്കറ്റ് ഡൗണ്ലോഡ് ചെയ്ത് എടുക്കേതാണ്. ഓഫ്ലൈനായി രജിസ്റ്റര് ചെയ്ത പരീക്ഷാര്ത്ഥികള് അവരുടെ മൊബൈല് ഫോണിലോ ഇ-മെയില് അഡ്രസ്സിലോ ലഭിക്കുന്ന യൂസര് ഐഡിയും പാസ്വേര്ഡും ഉപയോഗിച്ച് അഡ്മിഷന് ടിക്കറ്റ് എടുക്കാവുന്നതാണ്. കൂടുതല് വിവരങ്ങള്ക്ക് കഴക്കൂട്ടം സൈനിക സ്കൂളിലെ 0471-2167590 അല്ലെങ്കില് 2418247 എന്ന ഫോണ് നമ്പറില് രാവിലെ 9 മണിക്കും ഉച്ചയ്ക്ക് 2 മണിക്കുമിടയില് ബന്ധപ്പെടുക
(ND MRL– 803
PIB Headquarters
ശിവരാത്രി പ്രമാണിച്ചുള്ള ക്രമീകരണങ്ങള്
ആലുവ ശിവരാത്രി പ്രമാണിച്ച് ഭക്തജനങ്ങളുടെ തിരക്ക് കുറയ്ക്കാന് കോയമ്പത്തൂര് - തൃശൂര് പാസഞ്ചര്  ശിവരാത്രി നാളായ ഈ മാസം 24 ന് ആലുവ വരെ ദീര്ഘിപ്പിക്കും. ഈ ട്രെയിന് 10.45 ന് ആലുവയില് എത്തും. മടക്കയാത്രയില് തൃശൂര് - കണ്ണൂര് പാസഞ്ചര്  ആലുവയില് നിന്ന് 25-ാം തീയതി പുലര്ച്ചെ 4.10 ന് പുറപ്പെടും.
(Visitor Counter : 12
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണപ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 193.53 കോടിയിലധികം വാക്സിൻ ഡോസുകൾ
ഉപയോഗിക്കാത്ത 9.28 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധമരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്രഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
|
|
വാക്സിൻ ഡോസുകൾ
|
|

|
|
വിതരണം ചെയ്തത്
|
|
1,93,53,58,865
|
|
ബാക്കിയുള്ളത്
|
|
9,28,42,915
കേന്ദ്രഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽപ്പരം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 9.28 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
(Visitor Counter : 88
പ്രധാനമന്ത്രിയുടെ ഓഫീസ്
ദ്വീപുകളുടെ സമഗ്ര വികസനത്തിന്റെ പുരോഗതി പ്രധാനമന്ത്രി അവലോകനം ചെയ്തു
ദ്വീപുകളുടെ സമഗ്ര വികസനത്തിനായുള്ള പദ്ധതികളുടെ പുരോഗതി പ്രധാനമന്ത്രി ശ്രീ. നരേന്ദ്രമോദി ഇന്ന് അവലോകനം ചെയ്തു.
2017 ജൂണ് 1ന് കേന്ദ്ര ഗവണ്മെന്റ് ഒരു ദ്വീപ് വികസന ഏജന്സിക്ക് രൂപം നല്കിയിരുന്നു. സമഗ്രവികസനത്തിനായി 26 ദ്വീപുകളെ പട്ടികയിലുള്പ്പെടുത്തിയിരുന്നു.
പ്രധാനപ്പെട്ട പശ്ചാത്തല വികസന പദ്ധതികള്, ഡിജിറ്റല് കണക്ടിവിറ്റി, ഹരിതോര്ജ്ജം, ഉപ്പ് വേര്തിരിക്കല് പ്ലാന്റുകള്, മാലിന്യപരിപാലനം, മത്സ്യബന്ധന പ്രോത്സാഹനം, വിനോദസഞ്ചാരാധിഷ്ഠിത പദ്ധതികള് എന്നിവയുള്പ്പെടെ സമഗ്ര വികസനത്തിന്റെ ഘടകങ്ങള് സംബന്ധിച്ച് നിതി ആയോഗ് അവതരണം നടത്തി.
ആന്ഡമാന് നിക്കോബാര് ദ്വീപസമൂഹങ്ങളിലെ പ്രവര്ത്തനങ്ങള് വിലയിരുത്തിക്കൊണ്ട് വിനോദസഞ്ചാരത്തിനായി കണ്ടെത്തിയിട്ടുള്ള മേഖലകളില് വിേനാദസഞ്ചാരകേന്ദ്രീകൃതമായ ഒരു പരിസ്ഥിതി വികസിപ്പിക്കുന്നതിന് ഊന്നല് നല്കേണ്ടതിന്റെ ആവശ്യകത പ്രധാനമന്ത്രി ഊന്നിപ്പറഞ്ഞു. സൗരോര്ജ്ജത്തില് അധിഷ്ഠിതമായി ഊര്ജ്ജ സ്വയം പര്യാപ്തയിലേക്ക് അതിവേഗം കുതിക്കുന്നതിന് അദ്ദേഹം ആഹ്വാനം ചെയ്തു.
ആന്ഡമാന് നിക്കോബാര് ദ്വീപസമൂഹങ്ങള് സന്ദര്ശിക്കുന്ന വിദേശികള്ക്ക് അനിവാര്യമായ നിയന്ത്രിത മേഖല പെര്മിറ്റ് വിതരണംചെയ്യുന്നതിനുള്ള ആഭ്യന്തരവകുപ്പിന്റെ നടപടികളെക്കുറിച്ച് പ്രധാനമന്ത്രിയോട് വിശദീകരിച്ചു. ഈ ദ്വീപുകളെ തെക്കു കിഴക്കന് ഏഷ്യയുമായി കൂടുതല് ബന്ധപ്പെടുത്തുന്നതിനെക്കുറിച്ചും ചര്ച്ചചെയ്തു.
ലക്ഷദ്വീപിലെ വികസന പ്രവര്ത്തനങ്ങള് അവലോകനം ചെയ്യവേ ചൂര മത്സ്യ ബന്ധനം പ്രോത്സാഹിപ്പിക്കുന്നതിനും ''ലക്ഷദ്വീപ് ചൂര'' ഒരു ബ്രാന്ഡായി വികസിപ്പിക്കുന്നതിനും സ്വീകരിച്ച നടപടികള് പ്രധാനമന്ത്രി വിലയിരുത്തി. ശുചിത്വത്തിന് ലക്ഷദ്വീപ് സ്വീകരിച്ച മുന്കൈകളെ പ്രധാനമന്ത്രി അഭിനന്ദിച്ചു.
ആന്ഡമാന് നിക്കോബാര്, ലക്ഷദ്വീപ് ദ്വീപസമൂഹങ്ങളിലെ അടിസ്ഥാനസൗകര്യ വികസനവും യോഗം ചര്ച്ചചെയ്തു.
കാര്ഷികമേഖലയ്ക്ക് ഏറെ സഹായകരമാകാവുന്ന കടല്പ്പായല് കൃഷിയും അതുപോലുള്ള മറ്റു മുന്കൈകളുടെയും സാദ്ധ്യതകള് പരിശോധിക്കാന് ബന്ധപ്പെട്ട ഉദ്യോഗസ്ഥരോട് പ്രധാനമന്ത്രി നിര്ദ്ദേശിച്ചു.
കേന്ദ്ര ആഭ്യന്തരമന്ത്രി ശ്രീ രാജ്നാഥ് സിംഗ്, ആന്ഡമാന് നിക്കോബാര് ദ്വീപസമൂഹങ്ങളിലെ ലെഫ്റ്റനന്റ് ഗവര്ണര്മാര്, നിതി ആയോഗ് സി.ഇ.ഒ, കേന്ദ്ര ഗവണ്മെന്റിലെ മുതിര് ഉദ്യോഗസ്ഥര് എന്നിവര് യോഗത്തില് പങ്കെടുത്തു.
പ്രധാനമന്ത്രിയുടെ ഓഫീസ്
കോവിഡ് -19 മഹാമാരിയുമായി ബന്ധപ്പെട്ട് പ്രധാനമന്ത്രി ഇന്ന് രാഷ്ട്രത്തെ അഭിസംബോധന ചെയ്യും
കോവിഡ് -19 വൈറസ് ബാധയുമായി ബന്ധപ്പെട്ട വിഷയത്തിൽ പ്രധാനമന്ത്രി ശ്രീ നരേന്ദ്ര മോദി ഇന്ന് രാത്രി 8 മണിക്ക് രാജ്യത്തെ അഭിസംബോധന ചെയ്യും.
("കോവിഡ് -19 ന്റെ ഭീഷണിയുമായി ബന്ധപ്പെട്ട സുപ്രധാന വശങ്ങളെക്കുറിച്ചു ഇന്ന് രാത്രി 8 മണിക്ക് രാഷ്ട്രത്തെ അഭിസംബോധന ചെയ്യും " പ്രധാനമന്ത്രി ട്വിറ്ററിൽ പറഞ്ഞു.